Държавен вестник, бр. 26, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  26
2. заверено копие на документ за само­
личност;
3. нотариално заверен образец на подписа;
4. документ, издаден от Държавна агенция 
„Национална сигурност“, за съгласуване на 
лицето;
5. свидетелство за съдимост или еквива­
лентен документ, издаден от държавата на 
постоянно пребиваване на лицето;
6. удостоверение от съответната територи­
ална дирекция на Националната агенция за 
приходите за липсата на ликвидни и изискуеми 
публични вземания; 
7. декларация, че лицето няма ликвидни 
и изискуеми задължения към физически или 
юридически лица, когато задължението е 
признато пред органа по принудително из­
пълнение;
8. декларация, че лицето не е свързано 
с лица и организации, нарушили норматив­
ните актове, регламентиращи дейностите с 
продукти, свързани с отбраната, и с изделия 
с двойна употреба в държавите членки и в 
трети държави;
9. информация от лицето за планираните 
външнотърговски дейности с чуждестранни 
партньори с продукти, свързани с отбраната, 
за период, не по-малък от една година;
10. документ за платена такса по чл. 71, 
ал. 1.
(3) Лицата по чл. 5, т. 1, притежаващи ли­
ценз за износ и внос на продукти, свързани с 
отбраната, или сертификат за получател могат 
да получат удостоверение за регистрация за 
брокерска дейност по чл. 10, като представят 
само документите по чл. 14, ал. 1, т. 1 и 12.
Раздел ІІІ
Издаване и изменяне на лиценз, сертификат за 
получател или удостоверение за регистрация. 
Отказ за издаване и регистриране, спиране, 
прекратяване на действието или отнемане 
на лиценз, сертификат за получател или 
заличаване на регистрация
Чл. 18. (1) Междуведомственият съвет взема 
мотивирано решение за издаване на лиценз, 
сертификат за получател и/или удостоверение 
за регистрация в 30-дневен срок от датата на 
получаване на заявлението и придружаващи­
те го документи. Решението се съобщава на 
заявителя в срок до 7 работни дни от датата 
на приемането му.
(2) При констатиране на непълноти и/или 
нередности в представените документи в срок 
до 7 работни дни от датата на получаване на 
документите заявителят се уведомява писме­
но с указания за отстраняването им. В този 
случай срокът по ал. 1 спира да тече от датата 
на изпращане на съобщението до заявителя 
и се възобновява от датата на постъпване на 
документите, с които се удостоверява отстра­
няването на непълнотите и/или нередностите.
Чл. 19. (1) Издадените лиценз, сертификат 
за получател или удостоверение за регистрация 
може да се изменят от Междуведомствения 
съвет:
1. по искане на лицензираното, сертифи­
цираното или регистрираното лице;
2. при промяна на нормативните изисква­
ния, свързани с лиценза, сертификата за по­
лучател или удостоверението за регистрация;
3. при промени в обстоятелствата, при които 
е издаден лицензът, сертификатът за получател 
или удостоверението за регистрация.
(2) Лицензираното, сертифицираното или 
регистрираното лице е длъжно при промяна 
на обстоятелствата, вписани в заявлението, 
при които е издаден лицензът, сертификатът 
за получател или удостоверението за регистра­
ция, да подаде заявление в Междуведомствения 
съвет в 14-дневен срок от настъпването им.
(3) Към заявлението по ал. 2 се прилагат 
документите, удостоверяващи промяната, и 
документ за платена такса по чл. 71, ал. 1. 
(4) Представените документи се разглеждат 
по реда и в сроковете по чл. 18, като Меж­
дуведомственият съвет вписва изменението 
и издава актуален лиценз, сертификат за по­
лучател или удостоверение за регистрация в 
случаите, когато това е необходимо.
Чл. 20. (1) Междуведомственият съвет 
отказва с мотивирано решение издаването 
или изменянето на лиценз или сертификат за 
получател или извършването на регистрация, 
когато:
1. са налице обстоятелства, които проти­
воречат на определените в чл. 1, ал. 2 цели 
и задължения;
2. заявлението и приложените към него 
изискуеми документи не съответстват на из­
искванията на чл. 14, 15, 16 и/или 17.
(2) При направен отказ ново заявление за 
издаване на лиценз, сертификат за получател 
или удостоверение за регистрация може да 
бъде подадено само след отпадане на обстоя­
телствата за отказ за издаването на лиценз или 
сертификат или извършването на регистрация.
Чл. 21. (1) Междуведомственият съвет спира 
с мотивирано решение действието на лиценза, 
сертификата за получател или удостоверението 
за регистрация, когато:
1. е налице неизпълнение или нарушение на 
условията в лиценза, в сертификата за полу­
чател или в удостоверението за регистрация;
2. са настъпили промени в обстоятелствата, 
при които е издаден лицензът, сертификатът 
за получател или удостоверението за регистра­
ция, и лицензираното, сертифицираното или 
регистрираното лице престане да отговаря на 
изискванията за надеждност и икономическа 
стабилност;
3. е налице неизпълнение на предвидено в 
този закон задължение, установено с акт на 
компетентен държавен орган.